پێ دەچێت توند و تیژی یەکانی بۆرما تاوانی دژه مرۆڤایەتی بن\nMarch 10, 2017 - 4:20 PM کۆدی هه واڵ : 816828 سه ر چاوه : ابنا 24 كوردی Link:\nزەید ڕەعد ئەلحسێن کۆمسیاری باڵای نەتەوە یەکگرتووەکان بۆ مافەکانی مرۆڤ ڕایگەیاندووە، توندوتیژییەکان پێدەچیت تاوانی دژی مرۆڤایەتی بن.\nکۆمسیاری باڵای نەتەوە یەکگرتووەکان بۆ مافەکانی مرۆڤ ڕایگەیاند، کە ڕاپۆرتەکانی توندوتیژی دژی موسڵمانانی ڕۆهینگیا لە بۆرما سەرنجی دادگای تاوانی نێودەوڵەتی بەلای خۆیدا ڕاکێشاوە.\nبە پێی هەواڵ دەری ئەهلی بەیت ع.ابنا: زەید ڕەعد ئەلحسێن کۆمسیاری باڵای نەتەوە یەکگرتووەکان بۆ مافەکانی مرۆڤ ڕایگەیاندووە، توندوتیژییەکان پێدەچیت تاوانی دژی مرۆڤایەتی بن.\nئەو وتانەی کۆمسیارە باڵاکەی نەتەوە یەکگرتووەکان لە ئەنجوومەنی مافەکانی مرۆڤی نەتەوە یەکگرتووەکان بوو لە جنێڤ و تیایدا ئاماژەی بە پرسەکانی مافی مرۆڤ لە زیاتر لە ٤٠ وڵات داوە. هەروەها داوای لە ئەنجوومەنی مافەکانی مرۆڤی نەتەوە یەکگرتووەکان کردووە، لانیکەم لیژنەیەکی لێکۆڵینەوە بۆ ئەو تاوانانەی دژی موسڵمانانی ڕۆهینگیا ئەنجامدراوە پێکبهێنرێت، بەتایبەتیش بۆ ئۆپراسیۆنی پاکتاوی هێزە ئەمنییەکان لەدوای هێرشەکانی ٩ی تشرینی یەکەمی ٢٠١٦ لە سێ سنوری وڵاتەکە.\nبەگوێرەی زانیارییەکانی نەتەوە یەکگرتووەکان، بەهۆی هێرشی هێزە ئەمنییەکان لە چەند ناوچەیەک بۆسەر هاووڵاتیانی ڕۆهینگیا لە ویلایەتی ڕاخین زیاتر لە ٧٤ هەزار موسڵمانی ڕۆهینگیا ئاوارەی بەنگلادیش بوون. بەگوێرەی سەرچاوەکانیش لەم دواییەدا زیاتر لە ٢٠ هەزار هاووڵاتی ڕۆهینگی لەناو ویلایەتەکەدا ئاوارە بوون.\nپێشتر ئاژانسی هەواڵی فرانس پرێس بڵاویکردەوە، ژمارەیەک لەو کەسانەشی کە ئاوارەی بەنگلادیش بوون چاوپێکەوتنیان لەگەڵدا کراوە و چیرۆکی ترسناکی دەستدرێژیکردن و ئەشکەنجەدان و کوشتنیان گێڕاوەتەوە کە لەلایەن هێزە ئەمنییەکانی بۆرماوە ئەنجامدراون.\nبەگوێرەی ئەو وێنانەی مانگە دەستکردەکانیش (کە هیومان ڕایتس وۆچ) بڵاویکردوونەتەوە، دەردەکەوێت کە بە سەدان بینا و خانوو لە گوندەکانی ڕۆهینگیا خاپوورکراون.\nنەتەوە یەکگرتووەکانیش پێشتر ڕایگەیاندبوو، کە ڕۆهینگیا قوربانی "تاوانی دژی مرۆڤایەتی"ەو حکومەتی بۆرما شکستی گەورەی هێناوە لە جێبەجێکردنی ئەو ڕاسپاردانەی کە لە ڕاپۆرتێکی نوسینگەی مافەکانی مرۆڤی نەتەوە یەکگرتووەکاندا هاتووە.\nبەگوێرەی سەرچاوە هەواڵییەکان، بۆرما ڕێگە بە ڕۆژنامەنووسان و لێکۆڵەرانی بیانی نادات بچنە ڕۆژئاوای پارێزگای ڕاخین کە باس لەوە دەکرێت دەستدرێژی زۆر خراپی تیادا ئەنجامدراوە.


شارەزاو ئاگاداران ژمارەى موچەخۆرانى هەرێم (ئاشکرا و نهێنى) مەزەندە ئەکەن بە دو ملیۆن و نیو موچەخۆر واتە نیوەى دانیشتوانى هەرێم!!\nلەم وڵاتەدا کە بۆ سیى (٣٠) ساڵ ئەچێ لە دەستى داگیرکەر ڕزگارکراوە. دەسەڵاتى خۆنەتەوەیى لەسەر کارە (دەسەڵات بەدەستە). هیچ نەبێ کەش و هەوا و ئەرزو ئاوى شیاو و لەبار هەبوە و هەیە بۆ ئەوەى بکرێن بە کۆڵەکەى ژێرخانى ئابورى. بە تایبەتى کشت و کاڵ و ئاژەڵدارى و باخ و بێستان. کە لە کۆنەوە سەرچاوەى داهات و بژێوى خەڵک بوون بەشێکى زۆرى بەروبومەکانى براوەتە دەرەوە.\nحکومەتەکانى هەرێم لە ساڵى ٢٠٠٣/ ەوە لەبەر ئەوەى هەر چاویان لەو داهاتە بوە کە حکومەتى بەغداد ناردویەتى. هیچ بەرنامەیەکیان نەبوە بۆ ئاوەدانکرنەوەى دێهاتە سوتا و کاول کراوەکان و نیشتە جێ کردنەوەى خەڵکە دەربەدەرکراوەکە و بوژاندنەوە و وەگەڕخستنەوەى بوارى ئابورى (کشت وکاڵ و ئاژەڵدارى)!!\nئەو خەڵکەیش لەبەر بێکارى و برسێتى بە زۆرى ڕویان لە شارو شارۆچکەکانى یان هەندەران کردوە!!\nحكومەتەكانى هەرێم چونکە: ـ\n١- لە کە سانى ناشارەزا و کەم ئەزمون پێک هاتوون\n٢- لە چین و توێژێکن کە زۆر دورن لە واقعى ژیانى زۆرینەوە.\n٣- تەنها و تەنها خەمى خۆیان و دەست پێوەندەکانیان بوون. بەزێدەکردن و کەڵەکەکردنى سامانەوە خەریک بوون!! نەیان ویستوە و بە بیریان دا نەهاتوە کە تەنها نانى ڕوت بۆ دانیشتوان زامن بکەن!! خەڵکەکە لە (خۆراکى کۆن و بۆگەن و هەمە چیزەکەى بیتاقە ـ کۆبۆنى ـ حکومەتى بەغداد ڕزگار بکەن کە جارى وا هەیە بە چوار مانگ جارێک و بە نیوە ناچڵى دابەش ئەکرێ.\nلە برێتى ئەمە گوایە بۆ چارەسەرکردنى کێشەى بێکارى و بژێوى زۆرینەى گەل. لەلایەکەوە پەرەیان داوە بە زیادکردنى لق و چڵەکانى هێزە چەکدارەکان و پەیتا پەیتا بێکاریان تیایاندا کەڵەکەکردوە (پێشمەرگە و پاسەوانى سنور, پاسەوانە تایبەتیەکان, پۆلیس و ئاسایش و پاراستن و دژە تیرۆر, زێرەڤانى و پۆلیسى هاتوچۆ .... هتد). لەلایەکى ترەوە هەمو دام و دەسگاکانى بەڕێوەبردنى کاروبارى وڵاتەکەیان بە جۆرێک ئاخنیوە کە هەر (٢-٣) کەس ئێستا ئەرکى یەک کارمەندى جاران ئەبەن بەڕیوە بە موچە!!\nئەم سیاسەتە چەوت و هەڵەیە, کارێکى واى کردوە کە وەکو چەند ساڵێک لەمەو بەر کاربەدەسـتێکى باڵاى حزب و حکومەت ڕاى گەیاند لە (%٧٤) میزانیەى حکومەت ئەدرێ بە موچە!! واتە بۆ هەمو بوارەکانى ترى ئەم وڵاتە تەنها ٢٧% ئەمێنێتەوە!! بە داهاتى نەوت/ یشەوە کە ئەمە چەندین ساڵە ڕۆژانە سەدان هەزار بەرمیل/ ى لێ ئەفرۆشرێ!!\nئەگەر حکومەتێکى کارامە و بەتەنگەوە هاتو لەکاردابوایە بێجگە لە بوژاندنەوە و پەرەپێدانى سامانى کشتو کاڵ و ئاژەڵدارى کە ئەمڕۆ ٩٠% لە بەربومەکانى لە دەرەوە ئەکڕین.\nئەڵێم ئەگەر حکومەت, حکومەتى خەڵک بوایە, ئێستا پشت بەستن تەنها بە بەروبومى کشتو کاڵ و ئاژەڵدارى. کارگە و کارخانەیەکى زۆر لەم وڵاتەدا دامەزرابو, واتە ئەو پیشەسازیانەى کە لە (دانەوێڵە و شیر و میوە و دار و گۆشت, پێستە و لوکە و کەتان و توتن ... هتـد) دائەمەزرێن. واتە ئەتوانرا بە ئاسانى پۆشاک و خۆراک و وردە سنعەتەکانى تر زامن بکرێ. و وڵاتەکەیش نەکرێ بە بازاڕێکى کراوە بۆ کۆمپانیا چاوبرسیە ساختەکارە بێگانەکان.\nبەم جۆرە سیاسەتە ئابوری/ یە, بە بەرنامە کاریەکى واقعى و زانستانە, ئەتوانرێ ـ ئێستاش کورد واتەنى (نەچوە بچێ) ئەتوانرێ: ـ\n١- خەڵک و بازاڕ چاوەڕوانى موچە نەبن. خاوەنى بوارى کارى جیاواز و بەرهەمدار بن.\n٢- خەڵکى هەرێم چاوەڕوانى خۆراکە نیوە ناچڵەکەى (بیتاقە) نەبن.\n٣- وڵاتەکە نەبێ بە بازاڕێکى کراوە بۆ بێگانە و کۆمپانیا چاو برسى و تاڵانچیەکانیان و چاوەڕوانى دەستى ئەوان نەبین.\n٤- حکومەت خاوەنى داهات و سامانێکى لەبەر چاو ئەبو کە ئەى توانى بۆ بوارەکانى تر بەکارى بهێنێ.\n٥- ئەم خەڵکەى هەرێم زۆرینە بێکار و داماو و هەژار نەئەبو.\n٦- ئەم هەرێم/ ە لە حاڵەتێکى ئارام و سەقام گیرى ئابورى و کۆمەڵایەتى دا ئەژیا و خەڵکیش دڵى بە بارو دۆخەکە خۆش ئەبو!!


هونەرمەندێـکی دیکەی گەورەی کورد ماڵئاوایی لێکردین\nڕاسته‌وخۆ هەواڵەکانی 1 ی پاش نیوەڕۆ\nکاژمێر 5:45 ی بەرەبەیانی ئەمڕۆ پـێنجشەممە هونەرمەندی ناسراوی کورد کەریم کابان لە تەمەنی 88 سـاڵیدا لە نەخۆشخانەی شار لە سلێمانی پاش ململانەیەکی زۆر لەگەڵ نەخۆشیـیەکانیدا کۆچی دوایی کرد.\nهونەرمەند جگە لەوەی ساڵانێـکە بەدەسـت نەخۆشی دڵ و ئەلزھایمەر و تێـکچوونی ڕژێنەرە دەرەقیـیەکانەوە دەناڵێنێت، لە ڕێکەوتی 3 ی مانگی دوازدەی 2015 لە ماڵەکەی خۆیدا دەکەوێت بە زەویدا و بەو هۆیەوە ڕانی ڕاستی دەشکێت و دواتر لە نەخۆشخانە نەشتەرگەری بۆ ئەنجام دەدرێت.\nهەفتەیەک پـێش ئێستا لە پـێنجشەممەی ڕابردوو، ڕێک ڕۆژێـکی وەکو ئەمڕۆ، دەنگی ئەمەریکا ئەو هونەرمەندەی لە نەخۆشخانە بەسەرکردەوە و چەپکە گوڵیان پـێشـکەشکرد و ڕاپـۆرتێـکیان لەسەر ژیانی ئەو هونەرمەندە و کارە هونەریـیەکانی ئامادەکرد.\nپـزیشکەکان ئەوەیان بە کەسوکاری گوتبوو کە بەهۆی تەمەن و نەخۆشی دڵ و نەخۆشیـیەکانی دیکەیەوە ئەو نەشتەرگەریـیەی بۆی ئەنجامدرا سەختە و ڕەنگە تەندروستی بەرەو ناجێگرتر ببات .\nپاش کۆچی دواییشی بە ئامادەبوونی ژمارەیەکی زۆر لە هاوڵاتیان و هونەرمەندان و بەرپـرسان تەرمی ئەو هونەرمەندە بە خاک سـپێردرا.\nبە گشتی چین و توێژە جیاوازەکان لە کوردسـتان نیگەرانن لە کۆچی دوایی ئەو هونەرمەندە و وێنە و گۆرانیـیەکانی ئەو هونەرمەندە ئەمڕۆ تۆڕە کۆمەڵایەتیـیەکان و دەزگاکانی ڕاگەیاندنی لە هەرێمی کوردسـتاندا تەنیوە.\nڕاپـۆرتی ژیار محەمەد


ANF | لێدوانی کەژار بە بۆنەی ٢٥ نۆڤەمبەر ڕۆژی بەرەنگاربوونەوەی توند و تیژی دژ بە ژنان\nکۆردیناسیۆنی کۆمەڵگای ژنانی ئازادی رۆژهەڵاتی کوردستان (کەژار) بە بۆنەى ٢٥ی نۆڤەمبەر رۆژی جیهانیی بەرەنگاربوونەوەى توندوتیژیی دژ بە ژنان بڵاوکردەوە.\nدووشه‌ممه, 23 Nov 2020, 09:50\nتوند و تیژی بەرامبەر بە ژن بە درێژایی تەمەنی دەسەڵاتداری هەبووە و لە راستیدا بە داگیرکردنی جەستەی ژن دەسەڵاتداری توانی بناغەی خۆی ساغڵەم بکات. لە دژی ئەمەش ژنان لە مێژووداهەمبەر ئەو توند و تیژییانەی لە بەرامبەریان بەرێوە چووە تێکۆشینیان کردووە و هیچ کاتێک خۆیان رادەستی چارەنووسی داسەپاو بە سەریاندا نەکردووە. ئەو تێکۆشینە بە درێژایی مێژووی دەسەڵاتداری هەر بەردەوام بووە و هەموو شێوازەکانی زەخت و زۆری عەقڵییەتی پیاوسالار و سەرکوتکەر نەیتوانیوە چۆک بە ژناندا بهێنێ.\nژنان بۆ گەشتن بە مافە ئینسانییەکانیان بوێرانە هەنگاویان هەڵهێناوە و لەم رێگەدا تەنانەت گیانی خۆشیان فیدا کردووە. نموونەی ئەو ژنە بوێر و قارەمانانەی کە بۆ گەیشتن بە ژیانێکی ئازاد دژی زوڵم و زۆرداری سەریان هەڵداوە لە مێژوودا زۆرە. خوشکانی میرابێل نموونەی ئەو ژنانەن کە دژی دیکتاتۆری تێکۆشینیان کرد و لەم رێگەدا بە شێوازێکی هۆڤانە ئەشکەنجە دران و کوژران.\nئێمە لە کاتێکدا یادی ئەم رۆژە ئەکەینەوە کە ئەو عەقڵییەتە تا ئێستاش بە شێوازێکی بەرچاو بەردەوام ئەکات. ئەبێ کە لە هەر وڵاتێک شێوازێکی جیاوازی هەبێت، بەڵام لە یەک عەقڵییەت سەرچاوە ئەگرێت کە ئەویش عەقڵییەتی پیاوسالاری و رەگەزپەرەستە کە ژن وەک رەگەزی بندەست ئەبینێ کە ئەتوانێت بە چ شێوازێک بیهەوێت لەگەڵیدا هەڵسوکەوت بکات. رادەی بەرزی کوشتنی ژنان لە بن ناوی ناموس، دەستدرێژی، هاوسەرگیری لە تەمەنی بچوک، حیجابی زۆرەملێ، لێدانی فیزیکی و هەڕەشەی کوشتن، بە کارهێنانی ژنان وەک کۆیلەیەکی جنسی و ئامرازی رێکلام، ئەسید رژاندن، سونەت کردن ،رەجم، زیندان و لە سێدارە دان و ... بەشێکن لەو شێوازە توند و تیژییانەی کە ژنان رووبەڕوویان ئەبنەوە.\nراستە کە بە هەوڵدان و تێکۆشینی ژنانی تێکۆشەر وەک رۆزا لۆکزامبورگ، کلارا زێتکین، ئۆلەمپیا دێگوێس و هەزاران ژنی بوێر هەندێک مافی یاسایی لە وڵاتانی رۆژاوایی بۆ ژنان مسۆگەر کراوە. بەڵام تا کاتێک گۆڕانکاری لە زیهنییەتی کۆمەڵگادا دروست نەبێت، هیچ یاسایەک ناتوانێت ژنان لە توند و تیژی بپارێزێت. سەلمێنەری ئەم راستییەش ئاستی بەرزی توند و تیژی دژی ژنان لە کاتی دروستبوونی کۆرۆنا لە هەموو جیهان دا بوو کە کاردانەوەی جیهانی لێ کەوتەوە. هێشتاش ژنان لە رۆژهەڵاتی ناوەڕاستدا وەک بەشێک لە موڵک و دارایی پیاوان ئەبینرێن کە چۆنیان بوێ وەها بە کاریان دێنن. لە سەدەی ٢١ دا زیهنییەتی دەسەڵاتدار و دژە ژن لە بن ناوی داعش دا ژنیان لە بازاڕەکانیاندا فرۆشت و لە بن ناوی پێکهێنانی دینی ئیسلامدا بەردباران( رەجم ) کرد. کە واتە تا سڕینەوەی بە تەواوەتی ئەو عەقڵییەتە و تا گەشتن بە پێگەیەکی راستین بۆ ژن تێکۆشینی ئێمەی ژنان هەر ئەبێ بەردەوام بێت.\nژنان لە ئێران و رۆژهەڵاتی کوردستان بۆ دەستەبەر کردنی ژیانێکی ئینسانی و بۆ گەشتن بە مافە رەواکانیان هەمیشە لە ناو تێکۆشاندا بوونە و لەم پێناوەدا فیداکاری بێ وێنەیان نواندووە و زیندان و ئەشکەنجە و سێدارە قەت ئیرادە و بڕوای ژنانی کەم نەکردووەتەوە. رژیمی کۆماری ئیسلامی کە لە سەرەتای هاتنە سەر کارییەوە راستی دژەژنی خۆی ئاشکرا کرد، ئەوڕۆ لە بەر ئەوەی بیری رزگاریخوازی ژنان لە کۆمەڵگادا بڵاو نەبێتەوە هەموو هەوڵی خۆی بۆ رەش کردنی سیمای ژنانی تێکۆشەر دەدات و بە هەموو شێوازەکان هەوڵ ئەدات کە ئیرادەی ئازادیخوازی ژن بشکێنێت. لەم پێناوەدا هەموو شێوازەکانی توند و تیژی سیستەماتیکی خۆی دژی کۆمەڵگا و ژنان بە کار دێنێت.\nلە کوردستان بە پێشەنگی ژنانی وەک سارا، بەسێ، بێریڤان، زیلان، بێریتان و هەزاران ژنی پێشەنگ لاپەڕەیەکی نوێ لە مێژووی تێکۆشینی ژنان هەڵدرایەوە کە بوو بە هیوایەک بۆ هەموو ژنانی جیهان و لە ئەنجامی ئەو تێکۆشینەدا لە هەموو وڵاتانەوە ژنان بۆ ئاوا کردنی ژیانی ئازاد روو لە تێکۆشینی ئازادی ژنانی کورد ئەکەن. لە رۆژهەڵاتی کوردستان ژنانی وەک زیلان پەپولە، زیلان سەردەشت، بەرفین چیلچەمە، شیرین عەلەم هولی و سەدان ژنی شۆڕشگێڕ، ژیان کردن لە سەر خەتی ژنی ئازادیان هەڵبژارد و قەت بە ژیانێکی بێ نرخ رازی نەبوون و رادەستی عەقڵییەتی پیاوسالار نەبوون.\nزیندانی کردنی ژنانی چالاکڤان بە تۆمەتی تێکدانی ئاسایشی نەتەوەیی، ئەشکەنجەی دەروونی و جەستەیی ژنانی زیندانی، ئێعدامی ژنانی چالاکڤانی سیاسی لە بن ناوی دژایەتی لەگەڵ خودا، رەش کردنی کەسایەتی ژنانی چالاکڤان بەشێکن لەو کردارە دژە ژنانەی کە کۆماری ئیسلامی پێکیان دێنێت. نموونەی هەرە بەرچاوی ئەمەش ئەشکەنجەی هەمەلایەنەیە کە لە دژی ژنانی وەک نەسرین ستودە، ئاتێنا دائیمی، گۆڵڕۆخ ئیرایی، نەرگس موحەممەدی و ژنە زیندانی کورد زەینەب جەلالیان پێک دێت تا ئیرادەی ئەم ژنە خۆڕاگرانە تێک بشکێنن.\nلە رەوشێکی وەهادا تاکە رێگەی راوەستاندنی ئەم کردارە دژە مرۆییانەی کۆماری ئیسلامی یەکگرتنی ژنان و خەباتی هاوبەشە. ئێمەی ژنان وەک پێشەنگانی کۆمەڵگا ئەتوانین بە ئاواکردنی زیهنییەتێکی راست و بڵاو کردنەوەی ئەم زیهنییەتە لە کۆمەڵگادا، تاکەکانی کۆمەڵگاش وشیار بکەینەوە و بەو شێوازە توند و تیژییەک کە سەرچاوە لە دەوڵەتەوە ئەگرێت و لە عەقڵییەتی تاکەکانی کۆمەڵگادا بەجێ کراوە نەهێڵین و بەو شێوازە هەنگاو بەرەو ئاوا کردنی کۆمەڵگایەکی ئازاد هەڵبێنین.\nئێمە وەک کۆمەڵگای ژنانی ئازادی رۆژهەڵاتی کوردستان( کەژار) بە هەڵسەنگاندنی بارودۆخی ئێستای ئێران و بە تایبەت رەوشێک کە ژن تێدایە هەڵمەتێکمان لە ژێر ناوی "لە دژی سێدارە و قڕ کردنی ژن، کاتی پاراستنی ژیانی ئازادە" دەست پێ کرد.ئەم هەڵمەتە لە لایەن ژنان و ئازادیخوازانەوە پێشوازییەکی بەرچاوی لێ کرا. بەڵام پێویستە بە رۆحێکی یەکگرتوو ئێمەی ژن پاراستنی ژیانی ئازاد بکەینە بنەمای تێکۆشینەکانمان. داگیرکەری لەعەقڵییەتی پیاوسالاری سەرچاوە ئەگرێت کە دەوڵەتی ئاوا کردووە، هەربۆیە بۆ بەرەنگاربوونەوەی ئەم عەقڵییەتە پێویستی بە یەکگرتنێکی بەهێز و تێکۆشینێکی هاوبەش هەیە. لە هەر جێیەک ژنی ئازاد هەبێت مسۆگەر لەوێ داگیرکەری و زۆرداری پێش ناکەوێت.\nلە رۆژی بەرەنگاربوونەوەی توند و تیژی دژی ژنان پێویستە بتوانین ئەو رۆحی خۆڕاگرییەی کە لە خوشکانی میرابێل و هەموو ژنانی قارەمانی مێژووەوە وەک میراسێک بۆمان ماوەتەوە زیندوو بهێڵین و لە کامە نەتەوە و ئایین بین، بتوانین جیاوازییەکان بکەینە بناغەی تێکۆشینێکی بەهێز وهاوبەش.\nلە کۆتاییدا وەک کۆمەڵگای ژنانی ئازادی رۆژهەڵاتی کوردستان (کەژار) لە پێواژۆیەکدا کە بە پیلانی داگیرکەران هەوڵ ئەدرێت شەڕی ناوخۆیی لە ناو کورددا پێش بخەن، بانگەوازی لە هەموو ژنانی کورد ئەکەین وەک پێشەنگانی کۆمەڵگا بە یەکگرتن و یەک هەڵوێستی پیلانی داگیرکەران پووچەڵ بکەینەوە و بەرەو یەکیەتی نەتەوەیی هەنگاو هەڵبێنین. هەروەها بانگەوازی لە هەموو ژنان، چالاکانی مافی ژن، فێمێنیست و هەموو ژنان بە تایبەت لە رۆژهەڵاتی ناوەڕاست و لە هەموو جیهان ئەکەین کە بە یەکگرتن و خەباتی هاوبەش ژنێکی ئازاد، کۆمەڵگایەکی ئازاد و ژیانێکی ئازاد و بە دوور لە توند و تیژی، سێدارە و قڕ کردن ئاوا بکەین.


بۆ سەردەمی نوێ\nله ڕێگه‌ی په‌یڕه‌ویكردنی چه‌ند هه‌نگاوێكی کەم ده‌توانیت هه‌موو خه‌رجی و پاشه‌كه‌وته‌كانت به‌ڕێوه‌به‌ریت.\nبێبه‌رامبه‌ر و بێ گرفت ئەکاونتی ناس واڵیت بکەوە لە ڕێگەی مۆبایلەکەتەوە\nبه‌شێوازێكی ئاسان و زۆر به خێرای باڵانسی مۆبایله‌كه‌ت پڕبكه‌ره‌وه\nله‌گه‌ڵ ناس واڵێت، پڕكردنه‌وه‌ی باڵانسی مۆبایله‌كه‌ت ئاسانتره. ده‌ستبه‌جێ به داخڵ كردنی ژماره‌ی مۆبایلێكی دروست و دیاریكردنی ئه‌و بڕه پاره‌یه‌ی پێویسته ده‌توانیت باڵانسه‌كه‌ت پڕبكه‌یته‌وه بۆخۆت و خزمان و دۆستانت.\nلە ماوەی چەند چرکەیەک پارەکەت بنێرە\nهیچ به‌ربه‌ستێك دروست نابێت ئه‌گه‌ر ئه‌و كه‌سه‌ی پاره‌كه‌تی\nله‌گه‌ڵ به‌ش ده‌كه‌یت خاوه‌نی هه‌ژماری تایبه‌ت نه‌بێت له ئێستادا.\nپاره بۆ ناس واڵێته‌كه‌ت زیاد بکە بۆهەرشوینێک کە بۆی دەچیت\nله‌ڕێگه‌ی هه‌زاران بریكاری سه‌ره‌كی ناس واڵیتەوە لەعێراق ده‌توانیت ئه‌و بڕه پاره‌یه‌ی ده‌ته‌وێت بێ به‌رامبه‌ر له‌سه‌ر هه‌ژماری ناس واڵێته‌كه‌ت زیاد بكه‌یت.\nئاسانكردنی پڕۆسه‌ی دابه‌شكردن و وه‌رگرتنی مووچه\nدابه‌شكردنی و خەرجکردنی مووچه له‌ڕێگه‌ی ناس واڵێته‌وه ئاسانتره. ناس واڵێت له خه‌می ئاسانكردنی ژیانی فه‌رمانبه‌ران و مووچه‌خۆران دایه بۆیه به یه‌كێك له خزمه‌تگوزاریه‌كانی ڕۆڵیان به‌رزده‌نرخێنێت.\nله‌ڕێگه‌ی په‌یڕه‌ویكردنی چه‌ند هه‌نگاوێکی کەم پاره‌ی پسوڵه‌كانت بده\nله‌كاتێكدا ناس واڵێت بوونی هه‌یه، خۆت به‌دوور بگره له به‌فیڕۆدانی كاتێكی زۆر بۆ پاره‌دانی هه‌ر یه‌ك له پسوڵه‌كانت.\nكارتی ئه‌لیكترۆنی بەدەست بهێنە بۆهەمووبۆنەیەک\nله ڕێگه‌ی ئه‌پلیكه‌یشنی ناس واڵێته‌وه ده‌توانیت ئاشنای كۆمه‌ڵێك كارتی ئه‌لیكترۆنی جۆراو جۆر بیت و بیكه‌یته دیاری بۆ هاوڕێ و خۆشه‌ویستانت له كاتی بۆنه و ئاهه‌نگه جیاوازه‌كاندا.\nله‌گه‌ڵ ناس واڵێت ئاسووده‌تر بازاڕی بكه\nناس واڵێت ده‌رفه‌ت ئه‌داته كڕیارانی خۆشه‌ویست و به ته‌نها له ڕێگه‌ی سكان كردنی كۆدی QR ه‌وه ده‌توانن پاره‌ی ئه‌و پێداویستیانه بده‌ن كه خوازیارن ببنه خاوه‌نی.\nڕاكێشانی پاره له‌كاتی پێویستدا\nله‌كاتی پێویستدا ده‌توانیت له ڕێگه‌ی بریكاره سه‌ره‌كیه‌كانی ناس واڵێتەوە ئه‌و بڕه پاره‌یه‌ی له ناو واڵێته‌كه‌تدایه ڕابكێشیت.\nناس واڵێت ماسته‌ر كارد\nناس واڵێته‌كه‌ت به ماسته‌ر كارته‌كه‌ته‌وه ببه‌سته‌ره‌وه و ئه‌زموونی پاره‌دانی دیجیته‌ڵی له‌سه‌رتاسه‌ری جیهان تاقیبكه‌ره‌وه.\nئه‌پلیكه‌یشنی ناس واڵێت بۆ مۆبایله‌كه‌ت دابەزێنە تاوه‌كو ئاشنای بانكێكی دیجیتاڵی سه‌رده‌میانه بیت. له ئێستادا به‌كارهێنانی ئه‌پلیكه‌یشنی ناس واڵێت ته‌نها بۆ به‌شداربووانی كۆڕه‌ك تیلیکۆم به‌رده‌سته.\nپاش كردنه‌وه‌ی ئه‌پلیكه‌یشنه‌كه له ڕێگه‌ی به‌كارهێنانی ژماره‌ی مۆبایله‌كه‌ته‌وه ده‌توانیت ببیته خاوه‌نی هه‌ژمارێكی تایبه‌ت به‌خۆت.\nله ڕێگه‌ی كورته‌نامه‌یه‌كه‌وه كۆدی OTP پێده‌گات تاوه‌كو دڵنیای بده‌یت له به‌رده‌ستی ژماره‌ی مۆبایله‌كه‌ت، پاشان هەلێکت پێ دەدرێت كه كۆدی MPIN بۆهه‌ژماره تایبه‌ته‌كه‌ت دروست بكه‌یت.\nپاش ره‌چاوكردنی هه‌ریه‌ك له هه‌نگاوه‌كان به شێوازێكی دروست ده‌توانیت ئه‌زموونی بانكێكی دیجیته‌ڵی سه‌رده‌میانه تاقیبكه‌یته‌وه\nده‌توانیت ڕۆژانه په‌یوه‌ندی بكه‌یت به خزمه‌تگوزاری ڕاژەی به‌شداربووانه‌وه


نووسەر و لێكۆڵەری كورد محمەد ساڵح ئیبراهیمی كۆچی دوایی كرد\nنووسەر و لێكۆڵەری ناسراوی کورد، د. محەمەد ساڵح ئیبراھیمی ناسراو بە (شەپۆل) لە تەمەنی 85 ساڵیدا لە یەكێك لە نەخۆشخانەكانی تاران-ی پایتەختی ئێران بەھۆی جەڵتەی مێشك كۆچی دوایی كرد.\nمحەمەد ساڵح ئیبراھیمی لە 24/6/1933 لە شاری مھاباد لە رۆژھەڵاتی كوردستان لە دایكبووە و خوێندنی سەرەتایشی ھەرلەوێ تەواوكردووە، ساڵی 1962 لە زانكۆی تاران وەرگیراوە و لە ساڵی 1970 ماجستێری وەرگرتووە، لە ساڵی 1995 دكتۆرای لە بەشی زمان و ئەدەبیاتی (فارسی- عەرەبی) لە ھەمان زانكۆ وەرگرتووە.\nمامۆستا شەپۆل، لە پاڵ نووسین و لێكۆڵینەوە، لە بواری رۆژنامەوانی و زمانی كوردی رۆڵی بەرچاوی ھەبووە، لە ساڵی 1979 مۆڵەتی بڵاوكردنەوەی گۆڤارێكی مانگانەی بەناوی (گرشەی كوردستان) وەرگرتووە و 9 ژمارەی لێ بڵاوكردووە، ھەروەھا یەكێك بووە لە دامەزرێنەرانی كۆمەڵەی كوردانی دانیشتووی تاران، بۆ ماوەیەكیش سەرۆكی كۆمەڵەكە بووە.\nمحەمەد ساڵح ئیبراھیمی، قورئانی وەرگێڕاوەتە سەر زمانی كوردی و 30 كتێبیشی بەچاپ گەیاندوون و چەند كتێبێكیشی وەرگێڕاوەتە سەر زمانی كوردی، ھەروەھا چەندین وتاری لە رۆژنامە و گۆڤارەكانی رۆژھەڵات و باشووری كوردستان بڵاوكردووەتەوە.\nبڕیارە لە گۆڕستانی شاعیران لە مھاباد لە تەنیشت شاعیرانی کورد ھێمن و ھەژار و پێشەوا قازی محەمەد بە خاك بستپێردرێت.